શ્રીજી મહારાજની સવારી નીકળતી ત્યારે નિયમ એવો હતો કે સૌ પ્રથમ કાઠીઓ, રજપૂતો અને શસ્ત્રધારી પાર્ષદો આગળ ચાલતા તેમની પાછળ શ્રીહરિની માણકી થનગનતી ચાલી આવતી અને તેમની પાછળ સાધુઓ-હરિભક્તો ચાલતા હતા. આ વખતે શ્રીજીએ સૌની મોખરે પ્રથમ સાધુઓને રાખ્યા, તેમની પાછળપોતે રહ્યા અને પોતાની પાછળ દાદાખાચર, સુરાખાચર, અલૈયાખાચર, હેમંતસિંહજી, જોબનપગી અને ભગુજી વગેરેને રાખ્યા. સૌની આગળ મુનિમુક્તાનંદ અને બ્રહ્માનંદ મુનિ ચાલતા હતા.